b'\n_START_ARTICLE_\n1. FC Union Berlin\n_START_PARAGRAPH_\n1. FC Union Berlin je nem\xc5\xa1ki nogometni klub iz predela K\xc3\xb6penick v Berlinu. Ustanovljen je bil 20. januarja 1966 in aktualno igra v Bundesligi, 1. nem\xc5\xa1ki nogometni ligi._NEWLINE_Iz doma\xc4\x8dih tekmovanj so vidnej\xc5\xa1i uspehi Union Berlina enkratni naslov dr\xc5\xbeavnega podprvaka (1923 - takrat \xc5\xa1e kot Union Obersch\xc3\xb6neweide), dvakratni naslov prvaka vzhodne nem\xc5\xa1ke lige - sever (1966, 1970), petkratni naslov prvaka vzhodne nem\xc5\xa1ke lige A (1974, 1975, 1976, 1981, 1982), dvakratni naslov prvaka (1985, 1991) in enkratni naslov podprvaka (1990) vzhodne nem\xc5\xa1ke lige B, en naslov prvaka 3. nem\xc5\xa1ke lige (2009), en naslov podprvaka DFB pokala (2001) ter en naslov prvaka (1968) in en naslov podprvaka (1986) FDGB pokala. Iz evropskih tekmovanj pa je vidnej\xc5\xa1i uspeh Union Berlina doseg drugega kroga za uvrstitev v Evropsko ligo 2001/02, kjer pa je bil v skupnem se\xc5\xa1tevku bolj\xc5\xa1i bolgarski Liteks Love\xc4\x8d (0-0, 0-2)._NEWLINE_Doma\xc4\x8di stadion union berlina je Stadion An der Alten F\xc3\xb6rsterei, ki sprejme 22.012 gledalcev. Barvi dresov sta rde\xc4\x8da in bela. Nadimek nogometa\xc5\xa1ev je Die Eisernen ("\xc5\xbdelezni").\n_START_SECTION_\nZanimivost\n_START_PARAGRAPH_\nUnion Berlin je znan bo svoji zagnani in kreativni bazi podpornikov in po njihovem navija\xc5\xa1kem napevu "Eisern Union" (\xc5\xbdelezni Union).'